CELEX: 52020DP0351
Language: fi
Date: 2020-12-15 00:00:00
Title: Euroopan parlamentin päätös olla vastustamatta ehdotusta komission asetukseksi tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39, IFRS 4, IFRS 7, IFRS 9 ja IFRS 16 osalta (D069602/01 – 2020/2851(RPS))

29.10.2021   
            
            
               FI
            
            
               Euroopan unionin virallinen lehti
            
            
               C 445/184
            
         
      P9_TA(2020)0351
      Päätös olla vastustamatta täytäntöönpanotoimenpidettä: kansainvälinen tilinpäätösstandardi 39 ja tilinpäätösstandardit 4, 7, 9 ja 16
      Euroopan parlamentin päätös olla vastustamatta ehdotusta komission asetukseksi tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39, IFRS 4, IFRS 7, IFRS 9 ja IFRS 16 osalta (D069602/01 – 2020/2851(RPS))
      (2021/C 445/23)
      
         Euroopan parlamentti, joka
      
                  —
               
               
                  ottaa huomioon ehdotuksen komission asetukseksi (D069602/01,
               
            
                  —
               
               
                  ottaa huomioon kansainvälisten tilinpäätösstandardien soveltamisesta 19. heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
               
            
                  —
               
               
                  ottaa huomioon asetuksen (EY) N:o 1606/2002 6 artiklan 1 kohdassa tarkoitetun tilinpäätöskysymysten sääntelykomitean 26. lokakuuta 2020 antaman lausunnon,
               
            
                  —
               
               
                  ottaa huomioon komission 28. lokakuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa ehdotusta asetukseksi,
               
            
                  —
               
               
                  ottaa huomioon talous- ja raha-asioiden valiokunnan 2. joulukuuta 2020 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan,
               
            
                  —
               
               
                  ottaa huomioon työjärjestyksen 112 artiklan 4 kohdan d alakohdan ja 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 15. joulukuuta 2020, ei ole esitetty vastalauseita,
               
            
                  A.
               
               
                  ottaa huomioon, että kansainvälisiä tilinpäätösstandardeja antava elin International Accounting Standards Board (IASB) julkaisi 27. elokuuta 2020 muutoksia kansainvälisiin tilinpäätösstandardeihin IAS 39 ja IFRS 4, IFRS 7, IFRS 9 ja IFRS 16; ottaa huomioon, että näiden muutosten tarkoituksena on tarjota yleinen huojennus ”vaiheeseen 2” kuuluvaa pankkien välisen koron (IBOR) korvaamista ajatellen; ottaa huomioon, että ehdotetut muutokset koskevat taloudelliseen raportointiin kohdistuvia vaikutuksia, jotka johtuvat korkojen vertailuarvon tosiasiallisesta korvaamisesta rahoitusvälineiden muutosten (arvonmuutokset) ja suojauslaskennan osalta, ja niillä estetään ei-toivotut kirjanpidolliset vaikutukset rahoitusvälineiden ja leasingsopimusten arvostukseen (tai taseesta pois kirjaamiseen) sekä katkos suojaussuhteissa, joka johtuu siitä, että vertailuarvot korvataan sääntelylähtöisesti; ottaa huomioon, että ilman ehdotettuja muutoksia yritykset saattaisivat joutua kirjaamaan välittömästi tulosvaikutteiset arvonmuutokset tai lopettamaan suojaussuhteet, vaikka ne eivät muuttaisikaan riskinhallintastrategiaansa; ottaa huomioon, että komissio kehotti IASB:tä vauhdittamaan ehdotettujen muutosten esittämistä, jotta unioni voisi hyväksyä ne hyvissä ajoin;
               
            
                  B.
               
               
                  ottaa huomioon, että Euroopan tilinpäätösraportoinnin neuvoa-antava ryhmä (EFRAG) antoi komissiolle myönteisen lausunnon 14. syyskuuta 2020;
               
            
                  C.
               
               
                  ottaa huomioon komission tulleen siihen tulokseen, että tulkinta täyttää asetuksen (EY) N:o 1606/2002 3 artiklan 2 kohdassa edellytetyt hyväksymisen tekniset hyväksymisperusteet, ja katsovan, että ehdotetuilla muutoksilla vältettäisiin katkos suojaussuhteissa IBOR-siirtymään liittyvien epävarmuustekijöiden vuoksi, niin että IFRS-standardien mukaiset tilinpäätökset voivat asianmukaisesti kuvata riskinhallinnan vaikutusta ja estää voittojen tai tappioiden perusteettoman volatiliteetin;
               
            
                  D.
               
               
                  ottaa huomioon, että IASB asetti muutosten tosiasialliseksi voimaantulopäiväksi 1. tammikuuta 2021, joskin aikaisempikin soveltaminen on sallittua; ottaa huomioon, että rahoituslaitokset, joihin sovelletaan IFRS- ja IAS-standardeja, eivät voi hyödyntää vuoden 2020 tilinpäätöksissään ehdotettujen muutosten mukaista käsittelyä ennen kuin muutokset on hyväksytty ja julkaistu; ottaa huomioon, että unionin yritykset joutuisivat epäedulliseen asemaan muilla lainkäyttöalueilla toimiviin kilpailijoihinsa nähden, jos ne eivät voisi hyödyntää näiden muutosten mukaista huojennusta; toteaa, että sen vuoksi ehdotetut muutokset olisi hyväksyttävä ja julkaistava ennen joulukuun 2020 loppua, jotta niitä voidaan soveltaa 1. tammikuuta 2021, sen jälkeen tai ennen sitä alkaviin tilikausiin;
               
            
               
                  1.
               
               
                  ilmoittaa, että se ei vastusta ehdotusta komission asetukseksi;
               
            
               
                  2.
               
               
                  kehottaa puhemiestä välittämään tämän päätöksen komissiolle ja tiedoksi neuvostolle.
               
            
         (1)  EUVL L 243, 11.9.2002, s. 1.
      
         (2)  EUVL L 184, 17.7.1999, s. 23.